Täyteen taistelu­varustukseen pukeutuneet joukot valtaavat sotaharjoituksessa Helsingin ja Vantaan lähiöitä maanantaina

Kehä 19 -harjoituksessa varaudutaan esimerkiksi hybridiuhkiin Pasilassa ja Tikkurilassa.

Alkavalla viikolla ei pidä säikähtää, jos törmää yllättäen kotilähiössään maastopukuihin ja huomioliiveihin pukeutuneihin sotilaisiin rynnäkkökiväärit mukanaan.

Helsingissä ja Vantaalla järjestetään nimittäin mittava paikallispuolustusharjoitus nimeltä Kehä 19. Kaartin jääkärirykmentin johtama harjoitus alkaa maanantaina ja jatkuu torstaihin. Siihen osallistuu noin 500 ihmistä.